Държавен вестник, бр. 48, 2005 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  48
5. Изтърпяване на наказание “лишаване от
свобода”, наложено от съд на ПС на членове на
ПП, се извършва в местата за лишаване от сво-
бода на ПС, определени за тази цел от страни-
те, ако ситуацията или обстоятелствата изиск-
ват това. Властите на ПС позволяват на власти-
те на ИС и на семействата да посещават такива
лица по всяко време и им осигуряват необходи-
мото съдействие, което властите на ИС са на-
мерили за подходящо. Конвенцията за предава-
не на осъдени лица от 21 март 1983 г. се прилага
спрямо посочените лица, осъдени от съдили-
щата на ПС.
Член 8
Свидетелства за управление на моторни
превозни средства
В съответствие с чл. IV на NATO SOFA из-
дадените от ИС или ПП разрешителни или сви-
детелства за управление на МПС, кораби или
самолети на личния състав на ПП ще бъдат
валидни за управление на горепосочените МПС,
кораби или самолети на територията на ПС.
Такива разрешителни ще бъдат също така ва-
лидни за личния състав на ПП за управление на
същите или подобни частни МПС, кораби или
самолети на територията на ПС.
Член 9
Униформи и оръжия
1. В съответствие с чл. V на NATO SOFA
личният състав на ПП може да носи своите
национални униформи по всяко време и нався-
къде в ПС.
2. В духа на чл. VI на NATO SOFA личният
състав на ПП може да носи оръжие и боепри-
паси в ПС, когато: изпълнява служебните си
задължения, преминава транзитно през ПС и
на полигоните на ПС. ПС приема, че заповеди-
те, оторизиращи личния състав на ПП да вли-
за на територията на ПС, също така оторизира
личния състав на ПП да носи оръжие и бое-
припаси в съответствие със законите, разпо-
редбите и политиката на ИС. ПП издава запо-
веди за целия личен състав на ПП и ги предос-
тавя в разположение на ПС по нейна молба,
като одобрява мотивите за тази молба. Лич-
ният състав на ПП не е задължен да притежа-
ва копие от получаваните от него заповеди, с
изключение по време на влизане на терито-
рията на ПС.
3. Личният състав на ПП ще бъде с унифор-
ми, когато носи оръжие, с изключение на слу-
чаите, когато характерът на задълженията на-
лага личният състав да носи друго облекло,
различно от униформата на ПП.
4. Личният състав на ПП може да притежа-
ва и носи само оръжия, предоставени от ИС
или ПП.
Член 10
Защита на силите и сигурност
1. В съответствие с чл. VII, ал. 11 на NATO
SOFA ПС предприема такива мерки, които са
необходими, за да гарантира сигурността и за-
щитата на ПП и личния състав на ПП на тери-
торията на ПС. В допълнение на горното, влас-
тите на ПС тясно си сътрудничат с властите на
ИС и ПП, за да гарантират, че има ограничено
влизане и излизане от съоръженията и райони-
те, където е разположено ПП.
2. В случай, че безопасността на членовете
на ПП е изложена на опасност, то военните
власти на ИС могат да вземат всички необходи-
ми мерки за поддържане и възстановяване на
реда и дисциплината в съоръженията и райони-
те, където е разположено ПП. Също така го-
респоменатото няма да се разбира, че ограни-
чава правото на самозащита извън съоръжени-
ята и районите.
3. В случай на злополука, свързана с личен
състав на ПП или каквото и да било оборудва-
не, ПП и ПС си сътрудничат изцяло, за да га-
рантират сигурността на мястото на злополу-
ката и провеждане на разследването. ПП носи
първостепенна отговорност за вземане на не-
обходимите мерки за осигуряване на мястото
на злополуката. В случай на необходимост, ПП
координира действията си с ПС относно про-
веждането на разследване на злополуката. ПП
може да има представител, който присъства
на всички разпити, провеждани от ПС във връз-
ка със злополуката. ПП осъществява контрол
върху повредената собственост на ПП и може
да премества повредената си собственост по
свое усмотрение, след като не е нужна повече
за разследването на ПС. ПС се съгласява да
проведе разследването си експедитивно и да
отвръща благосклонно на исканията на ПП за
освобождаване на предметите, които не са
повече необходими за разследването. Страни-
те си сътрудничат, като обменят информация,
свързана със злополуката; но класифицирани-
те материали от разследването не е задължи-
телно да бъдат разкривани. ПП получава ко-
пие от всички доклади за злополуката, събра-
ни от властите на ПС.
Член 11
Собственост и оборудване
1. Страните изразяват съгласието си, че ПП
не заплаща за ползването на собственост на ПС,
заемана или използвана от ПП за негови цели.
2. Терминът “собственост на ПС”, както е
използван в този член, се ограничава до “райо-
ни на учението”, както са дефинирани в чл. 2.
3. ПП може да използва транспортната инф-
раструктура, включваща, но не и ограничена
до, обществени пътища, магистрали, железо-
пътни линии, железопътни гари и мостове.